Сенен басқа ешкім емес

Сенен басқа ешкім емес (исп. Tú o Nadie) — 1985 жылы түсірілген 60 сериялы Мексика телехикаясы. Сюжет Фильм бастан-аяқ миллионер бай Антонио Ломбардо мен оның өгей інісі Максимильяно Альвенистің (қысқаша — Макс) арасындағы дұшпандықты баяндайды. Фильмнің басында Антонио күтпеген жерде әуе апатына ұшырайды да, тірі қалады. Тірі қалған соң үйіне келсе, оның Ракель атты қалыңдығы бар боп шығады, қалыңдығы ғана емес, заң жүзінде некелескен де екен. Бұдан еш хабарсыз Антонио көп ұзамай істің мән-жайын анықтайды. Оның бәрі Максимильяно ұйымдастырған жоспар екендігі белгілі болады. Ракельмен Антонио ретінде танысып, некеге тұрып, Антонионың көзін жойса, оның байлығы заң жүзіндегі жұбайы Ракелге қалады да, сондай жолмен өзі иеленбек болған екен. Бірақ жоспары іске аспайды. Мән-жайды түсінген Ракель Макстың мұнысына көнбейді. Керісінше Антонио екеуі бір-бірін ұнатып қалады. Енді Макс Антонионы қалайда өлтіруге бел буады. Бір жолы Макстың адамдары Антонионы кемеге алдап мінгізіп, өлтірмек болады, бірақ олардың бұл жоспарын біліп қойған "Кот" деген банды екеуі кемеден қашып, жақын жердегі аралға барып күн көреді. Кейін көптеген қиындықпен үйіне оралады да, Максты өлтіреді. Бірақ Ракель "оның өлімі әрдайым ортамызда тұрады" деп мұнымен үйленуге келісім бермей, кетіп қалады. Бір жылдан соң Антонио Ракелді іздеп барады да, кездескен жерінен фильм аяқталады. Басты рөлдерде # Лусия Мендес (Lucía Méndez) — Ракель Саманьего де Ломбардо # Андрес Гарсия (Andrés García) — Антонио Ломбардо # Сальвадор Пинеда (Salvador Pineda) — Максимилиано «Макс» Альбинес Басқа да рөлдер мен эпизодтарда # Магда Гусман (Magda Guzmán) † — Виктория Муран де Ломбардо (Макстың анасы) # Лилиана Абуд (Liliana Abud) — Камила Ломбардо де Шульц (Антонионың қарындасы) # Арсенио Кампос (Arsenio Campos) — Клаудио Шульц (Камилланың құрбысы) # Мигель Мансано (Miguel Manzano) † — Даниэль Саманьего (Ракель мен Мартаның әкесі) # Лус Мария Херес (Luz María Jerez) — Марта Саманьего (Ракельдің қарындасы) # Хульета Эгуррола (Juliéta Egurrola) — Мерседес «Мече» Фернандес-Камеско # Роберто Антунес (Roberto Antúnez) — Хесус «Чучо» Акунья (Мерседестің досы, Ломбардолар отбасының қызметшісі. Әуе апатында Антонионың өмірін құтқарған) # Тони Браво (Tony Bravo) — Луис Трехо (Макстың жандайшабы), криминалды авторитет # Гастон Тусе (Gastón Tusset) — Андрес Бернард (бизнесмен, Антонионың досы) # Антонио Валенсия (Antonio Valencia) † — Родриго Торнелли, криминалды авторитет # Урсула Пратс (Úrsula Prats) — Маура Франко (Антонионың бұрынғы сүйіктісі) # Абрам Мендес (Abraham Méndez) — Габриэль Фернандес-Камеско (Мерседестің ағасы) # Гильермо Сарур (Guillermo Zarur) † — Рамон (Ломбардолар отбасының бас қызметшісі) # Мигель Анхель Негрете (Miguel Ángel Negrete) — Пабло Мартинес (Антонионың досы әрі көмекшісі) # Фабио Рамирес (Fabio Ramírez) — Оскар Пласенсио, доктор (Ломбардолар отбасының жақын досы) # Марсела де Галина (Marcela de Galina) — Карла Франко (Маураның қарындасы) # Хакаранда Альфаро (Jacarandá Alfaro) — Памела Мартинес (Паблоның қарындасы) # Фернандо Саэнс (Fernando Sáenz) — «Кот», бандит (Родригоның қолшоқпары) # Паола Морелли (Paola Morelli) — Алехандра Монтеро # Луис Ксавьер (Luis Xavier) — Умберто Пласенсио (Оскардың ұлы) # Ребекка Силва (Rebecca Silva) — Хулия (Мерседестің құрбысы) # Алехандро Руис (Alejandro Ruiz) — Фелипе Акунья # Игнасио Рубиэль (Ignacio Rubiell) — Эзекиель # Сесилия Габриэла — Мария Хосе Марапаттары мен жетістіктері TVyNovelas (1986) * Үздік актриса — Магда Гусман * Үздік режиссура — Хосе Рендон Басқа да фактілер Бұл Қазақстан арналарында тұңғыш көрсетілген көп бөлімді шет ел телехикаясы. 1993 жылы "Алматы" арнасы орыс тілінде көпшілікке ұсынды. Сілтемелер *[https://www.imdb.com/title/tt0214377/ Internet Movie Database сайтында]